落日平田何处村,竹墙缭绕是高门。
莫言鸡黍未相识,一听悲歌自断魂。
醉裹余香梦裹云,又随风雨去纷纷。
人间春色都多少,莫扫残英枉断魂。
生长大夫宅,来归御史门。
吾儿天下宝,此母里人尊。
九岭三江外,孤云片月村。
同乡无见日,他国赋招魂。
夜宿溪头十里村,数星渔火照离门。
雁山峭绝经行处,犹带烟霞入梦魂。
五老湖光远,九华山色昏。
南冠前进士,北部故将军。
芳草江头路,斜阳郭外村。
匆匆十年梦,故国黯销魂。
栈外秋高荠树繁,一星飞影伴輶轩。
属城导骑賨歌密,近野迎浆蜀老喧。
濯锦万梭催贡箧,熬监千井算牢盆。
行台自昔书林宠,不为伤离更黯魂。
筇枝侵晓啄芳痕,借尔阶庭亦暂存。
路不分明愁唤梦,酒无聊赖怕临轩。
随风肯去从新嫁,弃树难留绝故恩。
惆怅断香余粉在,何人剪纸一招魂。¤
晴磴辉初眼,虚楼荡醉痕。
划洲如线水,卫郭落钟村。
逐鹜旗边合,群峰雪后尊。
留窥巢底月,井口出啼魂。
未遂归来愿,空惊岁月奔。
布帆三日雨,茅屋数家村。
山气遥连海,江声近在门。
无缘得飞渡,东望欲消魂。
数日生寒紧杜门,今朝步屧到前村。
可怜桃李都飞尽,细雨斜风更断魂。
雕车南陌碾香尘。一梦尚如新。回首旧游何在,柳烟花雾迷春。如今霜鬓,愁停短棹,懒傍清尊。二十四桥风月,寻思只有消魂。
不知淫潦啮城根,但看泥沙记水痕。
去郭几家犹傍柳?边淮一带已无村。
长堤冻裂功难就,浊浪侵南势易奔。
贱买河鱼还废箸,此中多少未招魂?
抱疾漂萍老,防边旧谷屯。春农亲异俗,岁月在衡门。
青女霜枫重,黄牛峡水喧。泥留虎斗迹,月挂客愁村。
乔木澄稀影,轻云倚细根。数惊闻雀噪,暂睡想猿蹲。
日转东方白,风来北斗昏。天寒不成寝,无梦寄归魂。
神仙久留滞,清切伫飞翻。忽佐南方牧,何时西掖垣。
高车自兰省,便道出荆门。不见河梁别,空销郢路魂。
漠漠春寒水绕村,有愁无酒不开门。
青灯画角黄昏雨,客共梅花并断魂。
年时清话几黄昏,双桂亭前竹外门。
离合盛衰方感旧,忽逢新句动诗魂。
鹤鸣山下竹连云,凤集城边柳胦门。
当日不知为客乐,如今回首却消